**Исаның отарында «артық қозылар» жоқ**

***«Қарауыл оған есік ашып, қойлар оның даусын естіп таниды. Бағушы өз қойларын атымен шақырып, далаға шығарады. 4Шығарған соң олардың алдында жүріп отырады, ал қойлары соңынан ереді, өйткені олар оның даусын таниды.»***

***(Жохан 10:3-4)***

Кей кезде, ана қой баласының бірін қабылдамай, кішкентай қозыны тепкілеп, оны қайта қабылдамайды екен. Сол кішкентай қозы «артық, керек емес қозы» деп аталады.

Майкл есімді жігіт ешқашан әкесінің кім екенін білмеді. Анасы оны туған кезде атасы мен әжесіне қалдырған еді, бірақ, олар қайтыс болғаннан кейін тұрмысқа шығып, тағы бір ұлы бар анасына оралған еді. Майкл өзін ешкімге керек еместей сезінді. Аналары бас тартқан кішкентай қозылар туралы естігенде, ол: «Мен сондаймын. Мен өмір бойы дәл сол «артық, керек емес қозы» болдым» деді.

«Артық, керек емес қозы» туылғанда, егер қойшының өзі араласпаса, сол қозы өледі. Сондықтан қойшы әлгі анасына керек емес кішкентай қозыны үйіне апарып, қолмен тамақтандырып, пештің жанында жылытады. Ол оны көрпемен орап, оның жүрек соғысын есту үшін кеудесіне жақын ұстайды. Қозы біраз өсіп, күш жинаған соң, қойшы оны қалған отармен бірге өріске қайта апарады».

Сол кезден бастап, қойшы өз отарын шақырғанда, әлгі «артық, керек емес қозы» ең бірінші болып қойшыға қарай жүгіреді, өйткені сол қой қойшыға жақын болғандықтан оның дауысын жақсы біледі.

Иса қой бағушының өз қойларына деген нәзік қамқорлығы туралы айтты. Қуанышымызға орай, Иса былай дейді: “Мен ізгі Бағушымын. Мен қарамағымдағыларды жақсы білемін, олар да Мені жақсы біледі. Солар үшін жанымды қиямын.” (Жохан 10:14). Бірақ, Исаның отарында «артық, керек емес қозылар» жоқ. Иә, біз бәріміз мінсіз емеспіз, бірақ бәрімізді де Бағушы бірдей қатты жақсы көреді. Ол әрқайсымыздың Оған жақын өмір сүргенімізді қалайды, осылайша біз Оның дауысын танып, жүгіріп келетін боламыз.